Kiboko kibete (Choeropsis liberiensis) ni kiboko mdogo wa familia Hippopotamidae, ambaye asili yake ni misitu na vinamasi vya Afrika ya Magharibi, hasa Liberia pamoja na idadi ndogo nchini Sierra Leone, Gini na Kodivaa. Ameangamizwa huko Nijeria. Anafanana na binamu yake mkubwa, kiboko wa kawaida. Kiboko kibete hujitenga na kukiakia usiku. Anaonyesha matohozi mengi ya nchi kavu, lakini kama kiboko wa kawaida huishi majini na kutegemea maji ili kuweka ngozi yake unyevu na halijoto ya mwili wake kuwa wastani. Mienendo kama vile kupandana na kuzaa inaweza kutokea majini au nchi kavu. Kiboko kibete ni mlamani na hula kangaga, mimea yenye majani mapana, nyasi na matunda anayopata msituni. Kwa kuwa hukiakia msituni usiku na ni adimu, kiumbe huyu ni mnyama mgumu kuchunguza porini. Viboko vibete hawakujulikana nje ya Afrika ya Magharibi hadi karne ya 19. Waliwasilishwa kwenye bustani za wanyama mwanzoni mwa karne ya 20 na walijitokeza kuzaliana vizuri ufungwani. Kwa hivyo uchunguzi mwingi sana umepatwa kutoka wanyama kwenye bustani. Kuokoa kwa spishi hii ufungwani ni kwa uhakika zaidi kuliko porini. Mwaka 2015 ukadirifu wa IUCN umeonyesha kwamba idadu ya viboko vibete wanaobaki porini ni chini ya 2500.